Kas Arsenali allakäik jätkub Southamptoni vastu?
#000000
Premier League’i hooaja jätkumise järel juba kaks kohtumist pidanud Arsenal on täna uuesti pallimurul, kui võõrsil kohtutakse Southamptoniga. Kahe kaotuse järel on Mikel Arteta meeskonnal hirmsasti võitu vaja.
#000001
Enne koroonapausi tundus, et Artetal hakkasid asjad meeskonna juures vaikselt arenema, kui Arsenal oli 2020. aastal kaotuseta ning järjepanu õnnestus teenida kolm võitu, kuid nüüd ollakse omadega uuesti justkui nullis tagasi. Võib isegi öelda, et olukord on hullem kui kunagi varem- 40 silma 30 vooru peale tähistab Arsenali kõigi aegade halvimat näitajat Premier League’is.
#000002
Tulemusi pole aidanud parandada isegi paremkaitsja Hector Bellerini lubadus hakata iga meeskonna võidu eest istutama 3000 puud.
#000003
For every @Arsenal game we win this season I will plant 3,000 trees to help combat the carbon emissions issues we have. Follow the link to learn more on how you can get involved by planting a tree with me @onetreeplanted 🌳 /d0J9OGa1jO
#000004
Meeskonnal on kaitses olnud tõsiseid probleeme ning väga halval ajal on ka Pierre-Emerick Aubameyang oma väravavormi minetanud. Arsenali tähtründajal on oht jääda esimest korda pärast 2014. aastat neljas järjestikuses liigamängus ilma tabamuseta.
#000006
Southamptonile lõi hooaja esimeses pooles Leicester City ühes mängus isegi üheksa tükki, aga võrreldes selle ajaga on praegu tegu justkui täiesti teistsuguse meeskonnaga. Ralph Hasenhüttli mehed olid küll enne hooajaseisakut kukkunud uuesti kaotama, ent koroonapausilt tuldi välja muljetavaldava 3:0 võõrsilvõiduga Norwichi üle.
#000007
Hasenhüttl teenis oma esimese võidu Southamptoni bossina 2018. aasta detsembris just Arsenali vastu ja Pühakud on koduplatsil viimasest viiest mängust selles vastasseisus teeninud kolm võitu.
#000008
Kas Arsenal sütitab oma Euroopasse pääsemise võimalused või jätkub nende allakäik? Vaata täna kell 19.50 otseülekandes kanalis TV3 Sport 2 või veebist go3.tv.
#000009
Naiste koondise peatreener Kaspars Majenieks: me mängime võidu nimel ja võitleme viimase sekundini!
#000013